Apollonius Rosenlund

Apollonius Liljedahl Johannessen Rosenlund (født 21. september 1862 i Vik i Sogn, død 11. mars 1934 i Davik) var en norsk lærer og politiker for Venstre.

Rosenlund var utdanna ved Stord seminar med eksamen i 1883. De to påfølgende åra var han dels lærervikar, dels huslærer. Fra 1886 var han lærer i Davik i Nordfjord. Fra 1891 var han også kirkesanger, en jobb han overtok etter faren, Johannes Rosenlund. Fra 1896 var han også kasserer i den nyoppretta Davik Sparebank, et verv han hadde fram til 1933. 

Han ble valgt inn i formannskapet i Davik i 1896, og var varaordfører 1896–1898 og ordfører 1899–1916.

Rosenlund var innvalgt på Stortinget fra Nordfjord krets i Nordre Bergenhus amt 1913–1915 og 1916–1918. Han var medlem av protokollkomiteen.

Han var søstersønn til tidligere kirkeminister og stortingspresident Edvard Liljedahl.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Nordre Bergenhus amt
Stortingsrepresentanter 1913–1915
Stortingsrepresentanter 1916–1918
Ordførere i Davik
Venstre-ordførere i Sogn og Fjordane
Norske skolefolk
Personer fra Vik kommune